Diari Oficial de la Generalitat Valenciana


Sumari del DOGV 9968, del 29-10-2024 (2024/10888)

RESOLUCIÓ de 11 d’octubre de 2024, per la qual s'autoritza una transferència de crèdits entre diferents capítols del mateix programa 412B de la Conselleria de Sanitat per al finançament de la línia de transferències T0025, «Reintegrament de gastos per assistència quirúrgica», per import de 2.340.830,95 euros (expedient 10.030/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9968

Data del DOGV
:   29-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10479

CVE
:   XRPU-P-4210-38758

Data del document
:   11-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Mitjançant la línia de transferència T0025 «Reintegrament de gastos per assistència quirúrgica» es finança el Pla de xoc, és a dir, l'assistència quirúrgica a pacients per part d'un centre privat a partir del compliment d'un període de 60 dies d'espera des de la inclusió en la llista d'espera de cada centre sanitari, emparada pel Decret 97/1996, de 21 de maig, del Govern Valencià, pel qual s'adopten mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana.

La Direcció Territorial de Sanitat de València va sol·licitar un increment de la línia de transferència T0025, que va ser aprovat mitjançant l'expedient  de modificació pressupostària número 10.026/2024 (MCRED/2024/8544135956); no obstant això, continua sent insuficient per a atendre el pagament de totes les factures que ja han tingut entrada per registre i que suposen un increment per import de 2.340.830,95 euros.

Per això, la Conselleria de Sanitat proposa minorar la línia de concurrència competitiva S0151 «Pla d'intervenció arquitectònica en locals destinats a prestació assistencial sanitària» del capítol 7 del subprograma 412B21, Atenció primària, el crèdit de la qual no està vinculat a compromisos pendents ni destinat a finançament condicionat per a l'augment de la línia de transferència T0025 «Reintegrament de gastos per assistència quirúrgica» del capítol 4 del subprograma 412.24, Prestacions externes, per import de 2.340.830,95 euros.

Considerant que el Pla de xoc s'emmarca dins un servici públic fonamental, d'acord amb el que es disposa en l'article 15 de la Llei orgànica 8/1980, de 22 de setembre, de finançament de les comunitats autònomes, per al seu finançament, i a la vista de la previsió continguda en l'article 49.1.c de la Llei 1/2015, de 6 de febrer, d'hisenda pública, del sector públic instrumental i de subvencions, sobre la possibilitat de transferir crèdits des d'operacions de capital a operacions corrents en el cas que la transferència afecte servicis públics fonamentals, com és la sanitat, la Conselleria de Sanitat proposa minorar la línia de concurrència competitiva S0151 «Pla d'intervenció arquitectònica en locals destinats a prestació assistencial sanitària» del capítol 7 del subprograma 412B21, Atenció primària, per a l'augment de la línia de transferència T0025 «Reintegrament de gastos per assistència quirúrgica» del capítol 4 del subprograma 412.24, Prestacions externes, per import de 2.340.830,95 euros.

Si bé la transferència implica una minoració en crèdits d'operacions de capital per a finançar gasto corrent, considerant que es tracta de gasto destinat a la prestació de servicis públics fonamentals, com és garantir una educació de qualitat, arreplegats en l'article 15 de la LOFCA, esta s'ajusta al que es preveu en l'article 49 de la Llei 1/2015, d'hisenda pública sector públic instrumental i subvencions, per ser-li aplicable l'excepció prevista en el seu apartat 1.c.

A este efecte i en virtut del que es disposa en els articles 21 i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta Conselleria d'Hisenda, Economia i Administració Pública

RESOL

*Primer*

Autoritzar una minoració de crèdit en l’aplicació pressupostària i per l'import que es detalla a continuació:

|  |  |
| --- | --- |
| *Aplicació* | *Import* |
| R39025748DY08798 G412B21.76318 | 2.340.830,95 |

*Segon*

A conseqüència de la minoració del punt anterior es minora la línia de concurrència competitiva S0151, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S0151 | Pla d'intervenció arquitectònica en locals destinats a prestació assistencial sanitària | 4.232.000,00 | 2.340.830,95 | 1.891.169,05 |

  

*Tercer*

Autoritzar un increment de crèdit en l’aplicació pressupostària que s'indica a continuació:

|  |  |
| --- | --- |
| *Aplicació* | *Import* |
| R26590998AFJ0663 G.412B24.48159 | 2.340.830,95 |

*Quart*

A conseqüència de l'increment del punt anterior s'incrementa la línia T0025, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| T0025 | Reintegrament de gastos per assistència quirúrgica | 37.991.739,00 | 2.340.830,95 | 51.415.787,95 |

  
  

València, 11 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública